अगर एनडीए या यूपीए का 'अंकगणित' बिगड़ा, तो 'किंगमेकर' होंगे ये पांच नेता  
लोकसभा चुनाव के 5 चरणों का मतदान हो चुका है 
दो चरणों का मतदान और बचा है, 23 को आएंगे नतीजे 
इस बार सभी की निगाहें क्षेत्रीय दलों पर टिकी हैं
लोकसभा चुनाव (General Elections 2019) का रण जारी है. पांच चरणों के चुनाव संपन्न हो गए हैं. सिर्फ दो चरण का मतदान और बचा है. एक तरफ सत्तारूढ़ बीजेपी अपनी वापसी के लिए हरसंभव प्रयास कर रही है. तो दूसरी तरफ, कांग्रेस समेत तमाम विपक्षी दल मोदी सरकार को हटाने के लिए पुरजोर कोशिश कर रहे हैं. भारतीय जनता पार्टी (बीजेपी) के तमाम नेताओं का दावा है कि पूर्ण बहुमत के साथ नरेंद्र मोदी दोबारा प्रधानमंत्री बनेंगे, तो कांग्रेस भी सरकार बनाने का दावा कर रही है. हालांकि अगर किसी भी दल को बहुमत नहीं मिला तो अभी तक एनडीए और यूपीए दोनों से किनारा करने वाले क्षेत्रीय दलों की भूमिका महत्वपूर्ण हो सकती है. यानी ऐसी स्थिति में 'किंग' कोई भी बने 'किंगमेकर' क्षेत्रीय दल हो सकते हैं.